EkBass/fiwiki-20250220-pages-articles huggingface dataset:
Locminé

Locminé () on kunta läntisessä Ranskassa Morbihanin departementissa Bretagnen alueella. Se sijaitsee noin 25 kilometriä Pontivyn kaupungista etelään. Locminé tarkoittaa suomeksi "munkkien paikkaa", joka kertoo kaupungin alkuperästä. Kaupunki on kehittynyt 600-luvulla perustetun luostarin ympärille. ==Lähteet== ==Aiheesta muualla== Luokka:Morbihanin kunnat
Voyage (Abban albumi)

Voyage on ruotsalaisen Abba-yhtyeen yhdeksäs studioalbumi. Se julkaistiin 5. marraskuuta 2021. == Arvostelut == Rolling Stonen Rob Sheffield antoi Voyage- albumille neljä tähteä viidestä. Hän arvioi sen ainutkertaiseksi comeback- levyksi: edellisestä studioalbumista on kulunut jo 40 vuotta ja mukana on yhtyeen alkuperäinen kokoonpano täysissä voimissaan. Sheffield nostaa arvostelussaan esiin Abban viehtymyksen kertoa epäonnistuneista rakkaussuhteista, joita Voyage-albumilla edustaa etenkin "I Could Be That Woman". Sheffield syventää levyarviotaan kertoessaan Abban eittämättömästä vaikutuksesta nykyaikaiseen kevyeen musiikkiin. Musikexpress.de-julkaisun Stephan Rehm Rozanes antoi albumille niin ikään neljä tähteä ja arvioi sen "arvokkaaksi loppuluvuksi". USA Today -lehden Melissa Ruggieri muistuttaa arviossaan, että Abba ei varsinaisesti ole ollut poissa 40 vuotta, sillä yhtyeen tuotanto on ollut kaiken aikaa pinnalla esimerkiksi Mamma Mia! -musikaalielokuvien ansiosta. * Desibeli.net: * Helsingin Sanomat: Abban 40 vuoden tauon katkaiseva paluu­levy on pettymys hienojen singlejen jälkeen – kokonaisuus on siirappisen sievistelevä ja laahaava Viitattu 10.11.2021. * Kulttuuritoimitus: * Rumba: 7,6/10Voyage on erittäin arvokas ja arvostettava julkaisu – arviossa Abban paluualbumi Viitattu 5.11.2021. * Soundi: Arviossa Abban huippuodotettu Voyage-paluulevy: lunastaako popjätti valtavat odotukset? Viitattu 5.11.2021. *V2.fi: == Kappaleet == # # # # # # # # # # ==Lähteet== Luokka:Abban albumit Luokka:Vuoden 2021 albumit
Kaita-apila

Kaita-apila (Trifolium lupinaster) on monivuotinen hernekasvi, joka on noin 30–40 senttimetriä korkeaksi kasvava ja purppuranpunakukkainen. Lehdissä on yleensä viisi sormilehdykkää, joiden pitkänsuippo muoto muistuttaa lupiinin lehtiä. Kaita-apila esiintyy Euraasiassa Itä-Euroopasta itäiseen Aasiaan, Japaniin asti. Euroopassa sitä kasvaa Itä-Euroopan maissa (Puola, Valko- Venäjä, Ukraina, Romania, Baltia) ja Venäjällä. Pohjoismaissa kaita-apilaa on vain Suomessa, missä lajia on esiintynyt 2000-luvun alusta lähtien uustulokkaana. Se kasvaa satamiin levinneenä tulokkaana Kemissä ja Kotkassa, ja luokitellaan Suomessa vakiintuneeksi kasviksi.The Euro+Med PlantBase – the information resource for Euro-Mediterranean plant diversity: Trifolium lupinaster Viitattu 2.9.2021.Suomen Lajitietokeskus: Kaita-apila – Trifolium lupinaster Viitattu 2.9.2021. == Lähteet == * Flora of China: Trifolium lupinaster === Viitteet === == Aiheesta muualla == * Yle uutiset: Kemistä löytyi uusi kasvi. Luokka:Apilat
Évellys

Évellys () on kunta läntisessä Ranskassa Morbihanin departementissa Bretagnen alueella. Se sijaitsee noin 15 kilometriä Pontivyn kaupungista kaakkoon. Kunta muodostettiin 1. tammikuuta 2016, jolloin kolme kuntaa Moustoir-Remungol (), Naizin () ja Remungol () yhdistyivät. Tiedosto:Évellys_-_église_Saint- Gorgon_20200906-02.jpg|Saint-Gorgonin kirkko, Moustoir-Remungol Tiedosto:Naizin_Grand_Rue.JPG|Le Grand Rue, Naizin Tiedosto:Eglise_Sainte- Julitte_8145.JPG|Sainte-Julitten kirkko, Remungol ==Lähteet== ==Aiheesta muualla== Luokka:Morbihanin kunnat
Kakao

Kakao Corp on eteläkorealainen mobiilipalveluihin keskittyvä pörssiyhtiö. Yhtiön perusti Kim Beom-su vuonna 1995. Yritys on perustettu KakaoTalk- pikaviestintäsovelluksen julkaisun myötä. Forbesin mukaan Kakaon viestintäohjelma on asennettu 90 prosenttiin älypuhelimista Etelä-Koreassa ja yrityksen perustajasta tuli miljardööri sekä joksikin aikaa Etelä-Korean rikkain henkilö. Yritys oli tunnettu nimellä Daum Kakao, koska se vuonna 2014 yhdistyi Daum Communicationsin kanssa (jolla oli muun muassa maan toiseksi suosituin hakukone Daum). Nimi muuttui Kakaoksi vuonna 2015. Kakaon perustaja Kim Beom-su on perustanut Brian Impact -säätiön hyväntekeväisyyttä varten ja rahoitti sen myymällä Kakaon osakkeita. Hän on yhä yhtiön suurin osakkeenomistaja. Kakao Corpilla on kaksi päätoimialaa: Sisältö (The Content) ja Alusta (The Platform). Sisältö-toimialan kuuluvat mobiiliviestimet, portaalit, pelit, musiikki, ja maksullinen sisältö kuten verkkosarjakuvat (webtoons) ja verkkokirjat. Lisäksi Kakao Friends -hahmoihin liittyvä myynti verkko- ja kivijalkakaupoista kuuluu samaan toimialaan. Alusta-liiketoimintaan sisältyvät verkkohakujen mainokset ja kuvaruutumainokset. Lisäksi tähän liiketoimintaan kuuluu muun muassa maksupalveluiden ja tuotantoviestinnän toimintoja. Kakao-yhtiö omistaa suurimman osuuden (27,3% - 31,62%) Kakao Bank -yhtiöstä, joka on ainoastaan verkossa toimiva pankki (digitaalinen pankki). Kakao Bank on perustettu vuonna 2016. Vuonna 2016 Kakao hankki Loen Entertainmentin, josta tuli myöhemmin Kakao M. Loenin kautta Kakao sai Melon- suoratoistopalvelun. Melon on käytetyin musiikin suoratoistopalvelu Koreassa. Kakao M ja Kakao Page yhdistyivät Kakao Entertainmentiksi: Kakao M on managerointitoimisto, jolla on Kakao TV suoratoistopalvelu; Kakao Page on verkkosarjakuvia ja verkkonovelleja julkaiseva yhtiö. Kakao Games on videopelejä kehittävä yhtiö. Kakao Pay on maksupalveluita, rahansiirtoa, vakuutuksia ja lainoja käsittelevä yritys. Kakao on yhtiön suurin osakkeenomistaja. == Katso myös == * Play M Entertainment == Lähteet == Luokka:Eteläkorealaiset yritykset
Antongatollinlenkko

Antongatollinlenkko (Pteropus howensis) on ainoastaan Salomonsaarilla elävä äärimmäisen uhanalainen lepakkolaji. Sitä on tavattu Antong-atollilla ja mahdollisesti myös Nukumanun atollilla 38 km pohjoisempana. Antongatollinlenkot syövät kukkia ja hedelmiä. == Lähteet == Luokka:Hedelmälepakot Luokka:Uhanalaiset nisäkkäät
Suomenlinnan kirjasto

Suomenlinnan kirjasto on Suomenlinnassa Helsingissä sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa. Isossa Mustasaaressa toimiva Suomenlinnan kirjasto on perustettu vuonna 1957. Pieni kirjasto löytyy vanhasta, Augustin Ehrensvärdin suunnittelemasta, vuonna 1770 valmistuneesta Kruunulinna Ehrensvärdin C31-rakennuksesta. == Lähteet == ==Aiheesta muualla== Luokka:Suomenlinna Luokka:Helsingin kaupunginkirjasto
Dajan Ahmet

Dajan Ahmet (ent. Ahmetov, 22. tammikuuta 1962 − 4. marraskuuta 2006) oli tataaritaustainen virolainen näyttelijä ja teatteriohjaaja. Tallinnassa toimiva yksityinen teatteri Salong-Teater sai alkunsa Ahmetin vuonna 1992 perustamasta teatteriryhmästä. Ahmet ohjasi aikuisille suunnattuja klassikkonäytelmiä kyseisessä teatterissa. Sen lisäksi hän ohjasi lastennäytelmiä Lasteteater Trumm:issa, usein taiteilijanimellä Jaan Võõramaa.Eesti entsüklopeedia (Viron tietosanakirja), nide 12 - 2003 Ahmet oli aktiivinen jäsen paikallisessa tataarilaisessa Idel -seurassa. Hän teki vuonna 1999 pyhiinvaelluksen Mekkaan. Dajan Ahmet syntyi Tallinnassa. Hän menehtyi liikenneonnettomuudessa 44-vuotiaana Jõgevamaalla. Ahmetin perheeseen kuului vaimo Ilzija, poika Iskander ja tytär Merjam. Ahmet on haudattu Liivan hautausmaalle, tataarien hautapaikalle. == Filmografia == * Tallinnan pimeys (Tallinn pimeduses, 1993) * Candles in the Dark (1993) * Ameerika mäed (1994) * Fallet Paragon (tv-sarja, 1994) * Õnne 13 (tv-sarja, 1995) * Kirjeitä idästä (Letters from the East, 1996) * Kaikki nuo Leninit (Minu Leninid, 1997) * Malev (2005) * Kelgukoerad (tv-sarja, 2006) == Aiheesta muualla == * Dajan Ahmet - lehtiartikkeli * Iskander Ahmet puhuu isästään - lehtiartikkeli == Lähteet == Luokka:Virolaiset näyttelijät Luokka:Virolaiset teatteriohjaajat Luokka:Tataarit Luokka:Liikenneonnettomuudessa kuolleet Luokka:Vuonna 1962 syntyneet Luokka:Vuonna 2006 kuolleet
Oiva Ekholm

Oiva Viktor Ekholm (28. lokakuuta 1905 – 13. heinäkuuta 1974)Imatran seurakunta, Tainionkosken hautausmaa osasto A, rivi 14 oli suomalainen kestävyysjuoksija. Tainionkosken Tähteä edustanut Ekholm osallistui vuonna 1931 Wienin työläisolympialaisten 10 000 metrille sijoittuen kolmanneksi Arvi Harjun ja Arthur Furzen jälkeen. 5 000 metrillä Ekholm oli neljäs. Vuotta myöhemmin Ekholm voitti TUL:n mestaruuden 10 000 metrillä. Keväällä 1933 Ekholm siirtyi edustamaan porvariseura Tainionkosken Urheilijoita. Vuonna 1934 Ekholm voitti 25 000 metrin SM-kultaa. Myöhemmin samana kesänä hän osallistui Torinon EM-kilpailuiden maratonille, mutta joutui keskeyttämään. Ekholm on haudattu Tainionkosken hautausmaalle. == Lähteet == Luokka:Suomalaiset kestävyysjuoksijat Luokka:Vuonna 1905 syntyneet Luokka:Vuonna 1974 kuolleet
Miley Cyrus & Her Dead Petz

Miley Cyrus & Her Dead Petz on yhdysvaltalaisen laulaja-lauluntekijä Miley Cyrusin viides studioalbumi, joka julkaistiin 30. elokuuta 2015. == Kappaleet == # # # # # # # # # # # # # # # # # # # # # # # == Lähteet == Luokka:Vuoden 2015 albumit Luokka:Miley Cyrusin albumit
Ville Eikkula

Ville Eikkula (s. 17. huhtikuuta 2001) on suomalainen korkeushyppääjä. Hän edustaa Tampereen Pyrintöä. Eikkula saavutti pronssia Kalevan kisoissa 2021 ennätystuloksellaan 210 cm. Hallissa hän on hypännyt parhaimmillaan 203 (2021). == Lähteet == Luokka:Suomalaiset korkeushyppääjät Luokka:Vuonna 2001 syntyneet Luokka:Elävät henkilöt
Younger Now

Younger Now on yhdysvaltalaisen laulaja-lauluntekijän Miley Cyrusin kuudes studioalbumi, joka julkaistiin 29. syyskuuta 2017. == Kappaleet == # # # # # # # # # # # == Lähteet == Luokka:Vuoden 2017 albumit Luokka:Miley Cyrusin albumit
Nicola Olyslagers

Nicola Olyslagers (o.s. McDermott, s. 28. joulukuuta 1996 North Gosford) on australialainen korkeushyppääjä ja olympiamitalisti. Hän saavutti olympiahopeaa Tokion olympialaisissa 2020 tuolloisella Australian ennätystuloksella 2,02 m. Budapestin MM-kilpailuissa 2023 hän sai pronssia tuloksella 199 cm. Hän voitti sisäratojen maailmanmestaruuden Glasgow'ssa 2024 niin ikään tuloksella 199. Hän saavutti toistamiseen olympiahopeaa Pariisissa 2024 tuloksella 200 cm. Olyslagers saavutti pronssia Gold Coastin Kansainyhteisön kisoissa 2018 tuloksella 191. Hän karsiutui MM-kilpailujen loppukilpailusta Lontoossa 2017 ja Dohassa 2019 sekä sijoittui viidenneksi Eugenessa 2022. Hän on voittanut Timanttiliigan kilpailun Brysselissä 2020, Pariisissa 2021 sekä Pariisissa, Lausannessa ja Monacossa 2023. Australian- mestaruuden hän on voittanut 2019, 2021, 2022 ja 2023. Olyslagers hyppäsi Oseanian ennätyksen 203 cm Eugenesssa syyskuussa 2023 ja sivusi sitä Canberrassa tammikuussa 2024. Nicola Olyslagers avioitui Rhys Olyslagersin kanssa huhtikuussa 2022. == Lähteet == Luokka:Australialaiset korkeushyppääjät Luokka:Australialaiset olympiamitalistit Luokka:Vuonna 1996 syntyneet Luokka:Elävät henkilöt
Sajan Irincheev

Sajan Ruslan Ilmari Irincheev (s. 10. toukokuuta 2004 Helsinki) on suomalainen kilpakävelijä. Hän edusti Viipurin Urheilijoita vuoteen 2019, vuoteen 2024 Espoon Tapioita ja vuodesta 2025 lähtien Helsingin Kisa-Veikkoja. Häntä valmensi aiemmin Anatoli Mihailov ja vuodesta 2019 Jani Lehtinen. Irincheev saavutti Kalevan kisoissa 2021 pronssia 20 kilometrin kävelyssä 17-vuotiaiden Suomen ennätys -ajalla 1.30.42. Sisäratojen SM-kilpailuissa hän on saavuttanut hopeaa 5 000 metrin kävelyssä 2022. Viestijuoksun SM-kilpailussa hän voitti kultaa 3 × 3 000 metrin kävelyviestissä 2020 Suomen ennätyksellä 37.17.03 ja 2021 niin ikään SE-ajalla 37.10,19. Hänen ennätyksensä 10 kilometrin kävelyssä on 44.36 (2021), 10 000 metrin kävelyssä 43.43,11 (2021) ja 20 000 metrin kävelyssä 1.40.19,80 (2020). == Lähteet == Luokka:Suomalaiset kävelijät Luokka:Suomen venäläiset Luokka:Vuonna 2004 syntyneet Luokka:Elävät henkilöt
Kanellapuu

Kanellapuu (Canella winterana) on kanellapuukasveihin (Canellaceae) kuuluva kasvilaji. Se on ainavihanta ja hyvin hidaskasvuinen pensas tai puu. Korkeimmillaan se voi kasvaa noin 15 metriä korkeaksi. Rungon halkaisija on noin 15–20 cm. Kukat ovat kaksineuvoisia, mutta heteet ja emit kypsyvät eri aikoihin, jolloin kukat ovat kunakin ajankohtana käytännössä yksineuvoisia. Hedelmät ovat punaisia marjoja. Kanellapuun kaikki osat ovat tuoksuvia. Kanellapuu kasvaa luonnossa läntisessä Amerikassa. Sitä tavataan Floridan eteläosissa, Karibian saaristossa sekä Etelä-Amerikan koillisosissa. Kanellapuu kasvaa rantametsien tiheiköissä ja pensaikoissa. Tyypillisesti kanellapuu kasvaa kalkkipitoisella maaperällä merenpinnan tason läheisyydessä. Kanellapuuta on kerätty luonnosta mausteeksi sekä lääkekäyttöön. Kanellapuun lehtiä on käytetty mausteena ja niissä on voimakas, pippurinen maku. Kuoren sisäosan aromi muistuttaa kanelia ja mausteneilikkaa ja sitä on paikallisesti lisätty kaneliin. Kuoressa on 8 % mannitolia ja eteerinen öljy sisältää eugenolia, eukalyptolia, pineeniä sekä karyofylleeniä. Toisinaan kanellapuuta on myös kasvatettu koristekasvina. Koristekasvina se menestyy tropiikissa tai subtropiikissa, tavallisesti kuivemmilla alueilla. Kanellapuu vaatii hyvin vettä läpäisevän maaperän. Kanellapuun puuaineksen pintapuu on oliivinruskeaa ja sydänpuu lähes mustaa. Puuaines on hyvin kovaa ja painavaa. Puuainesta on käytetty toisinaan rakentamiseen Puerto Ricossa. == Lähteet == * Useful Tropical Plants: Canella winterana === Viitteet === Luokka:Kanellapuukasvit
Karp-luokka

Karp-luokka oli Venäjän keisarikunnan laivaston kolmen sukellusveneen muodostama alusluokka ensimmäisessä maailmansodassa. == Alukset == Karp- luokkaPolmar & Noot 1991 s. 230-231 nimi rakentaja kölinlasku vesillelasku valmistui kohtalo Karp Krupp Germania, Kiel joulukuu 1904 30. elokuuta 1905 syyskuu 1907 miehistönsä upottama 26. huhtikuuta 1919 Karas Krupp Germania, Kiel maaliskuu 1905 12. kesäkuuta 1906 syyskuu 1907 miehistönsä upottama 26. huhtikuuta 1919 Kambala Krupp Germania, Kiel maaliskuu 1905 16. maaliskuuta 1907 syyskuu 1907 tuhoutunut 30. toukokuuta 1909 onnettomuudessa ==Lähteet== * * === Viitteet === *
Raiskaus avioliitossa

Raiskaus avioliitossa muuttui Suomessa rangaistavaksi vuonna 1994, jolloin rikoslakia muutettiin vastaamaan kansainvälisiä ihmisoikeussopimuksia. Vuonna 1999 rikoslain kokonaisuudistuksen yhteydessä säännös kirjoitettiin sukupuolineutraaliksi. Suuressa osassa valtioita ja etenkin länsimaisen sivilisaation maissa avioliitossa tapahtuva raiskaus on kriminalisoitu. Raiskaus avioliitossa on edelleen sallittua useimmissa islamilaisissa maissa, Kiinassa, Intiassa ja eräissä Afrikan maissa. Islamilainen šarialaki ei tunne raiskausta avioliitossa, sillä miehellä on täydet oikeudet vaimonsa kehoon.Keller (toim.), 2017, s. 526 (m5.4); IQRA -Islam Yhdistys ry., 2013, s. 52 == Suomi == Vuoden 1889 rikoslaissa "makaaminen" sallittiin vain avioliitossa. Raiskausta avioliiton sisällä ei tunnettu, koska naisen katsottiin olevan miehen omaisuutta. Seksuaalirikoksia koskevan luvun uudistaminen aloitettiin 1960-luvulla, mutta vielä tuolloin ei kriminalisoitu raiskausta avioliiton sisällä. Vuonna 1994 väkisinmakaamisen määritelmästä poistettiin maininta avioliitosta, mutta uhrina saattoi edelleen olla vain nainen tai tyttö. Sitä ennen avioliiton sisäisiin raiskauksiin oli sovellettu muita rikosnimikkeitä. 1997 säädetyn lain myötä mieskin saattoi olla raiskauksen uhri. Siihen asti uhrina oleva mies tai poika saattoi syyllistyä siveellisyysrikokseen. Samalla säädettiin, että uhrin riitti vastustaa sukupuoliyhteyttä "selvästi", ei tarvinnut ottaa riskejä sen estämiseksi. == Lähteet == * * === Viitteet === Luokka:Seksuaalirikokset Luokka:Rikollisuus Suomessa Luokka:Perheväkivalta
Yhdysvaltain avoin tennisturnaus 2021

Yhdysvaltain avoin tennisturnaus 2021 pelattiin 30. elokuuta – 12. syyskuuta 2021 Queensissä, New Yorkissa. Se oli kaikkiaan 141. Yhdysvaltain avoin tennisturnaus vuoden neljäs, eli viimeinen grand slam -turnaus. Dominic Thiem ja Naomi Ōsaka olivat kaksinpelin puolustavat mestarit. Thiem joutui jättämään turnauksen väliin loukkaantumisen vuoksi. Miesten kaksinpeliturnauksen voitti Venäjän Daniil Medvedev, jolle grand slam -turnausvoitto oli ensimmäinen. Naisten kaksinpeliturnauksen voitti 18-vuotias britti Emma Raducanu, joka eteni turnaukseen karsintojen kautta, maailmanlistan sijalta 150. == Lähteet == Luokka:Yhdysvaltain avoimet tennisturnaukset vuosittain Luokka:Vuoden 2021 tennis
Leif Steinar Rolland

Leif Steinar Rolland (s. 13. joulukuuta 1970 Bergen) on norjalainen urheiluampuja ja valmentaja. Rolland kilpaili kivääriammunnassa. Hän osallistui kolmesti olympialaisiin ja sijoittui ilmakiväärikilpailussa Atlantassa 1996 viidenneksi, Sydneyssä 2000 seitsemänneksi ja Ateenassa 2004 18:nneksi. Rolland ampui 10 metrin ilmakiväärikilpailussa maailmanennätyksen vuoden 1997 Münchenin maailmancupissa ja vuoden 2001 maailmanmestaruuskilpailuissa Soulissa. Uransa aikana hän saavutti neljä maailmancupin voittoa, neljä kakkossijaa ja kaksi kolmossijaa. Elokuussa 2021 Rolland valittiin Suomen Ampumaurheiluliiton kiväärilajien päävalmentajaksi. Aikaisemmin hän on toiminut muun muassa Norjan juniorimaajoukkueen valmentajana, Tanskan maajoukkueen valmentajana sekä Norjan para-ampujien valmentajana. ==Lähteet== Luokka:Norjalaiset ampujat Luokka:Norjalaiset urheiluvalmentajat Luokka:Vuonna 1970 syntyneet Luokka:Elävät henkilöt
Santtu Heikkinen

Santtu Veli Johannes Heikkinen (s. 12. kesäkuuta 2002 Lempäälä) on suomalainen keskimatkojen juoksija. Hän edustaa Lempäälän Kisa Yleisurheilua ja häntä valmentaa Veli-Matti Ranta. Ennen vuotta 2021 häntä valmensi Markku Heikkinen. Heikkinen sijoittui 2 000 metrin estejuoksussa neljänneksi Bakun Euroopan nuorten olympiafestivaaleilla 2019. Hän sijoittui 1 500 metrin juoksussa vuonna 2021 alle 20-vuotiaiden EM-kilpailuissa kuudenneksi ja MM-kilpailuissa yhdeksänneksi. Espoossa kisatuissa alle 23-vuotiaiden EM-kilpailuissa heinäkuussa 2023 Heikkinen selvitti tiensä 1 500 metrin juoksussa finaaliin. Finaalissa sijoitus oli lopulta yhdeksäs ajalla 3.46,19.Santtu Heikkinen: ”Ei ollut paras päivä, paukut loppuivat” Maantiejuoksun MM-kilpailuissa 2023 Heikkinen sijoittui katumaililla 17:nneksi. Maastojuoksun EM-kilpailuissa 2023 hän sijoittui alle 23-vuotiaiden sarjassa henkilökohtaisessa kilpailussa 11:nneksi ja joukkuekilpailussa kahdeksanneksi. Heikkinen on saavuttanut Kalevan kisoissa hopeaa 1 500 metrin juoksussa 2022 ja 2023 sekä pronssia 800 metrin juoksussa 2022 ja 3 000 metrin estejuoksussa 2021. Viestijuoksun SM- kilpailuissa hän on saanut 4 000 metrin viestissä kultaa 2022 ja 2023. Sisäratojen SM-kilpailuissa hän oli 800 metrillä kolmas 2021 ja 2022, 1 500 metrillä toinen 2023 ja 2024 ja voitti kultaa 3 000 metrillä 2023. Heikkinen juoksi 3 000 metrin sisäratojen Suomen ennätyksen 7.52,12 Luxemburgissa tammikuussa 2024 rikkoen Pekka Päivärinnan yli 50 vuotta vanhan aiemman ennätyksen 85 sadasosalla. == Henkilökohtaiset ennätykset == ; Ulkoradat Laji Aika Paikka Päivä 800 m 1.47,97 Chengdu 5. elokuuta 2023 1 500 m 3.37,62 Tukholma 3. syyskuuta 2023 3 000 m 7.50,31 Bergen 3. kesäkuuta 2023 3 000 m esteet 9.07,19 Turku 16. elokuuta 2020 ; Sisäradat Laji Aika Paikka Päivä 800 m 1.51,19 Manchester 28. tammikuuta 2023 1 500 m 3.40,75 Erfurt 3. helmikuuta 2023 3 000 m 7.52,12 SE Luxemburg 21. tammikuuta 2024 == Lähteet == Luokka:Suomalaiset keskimatkojen juoksijat Luokka:Suomalaiset estejuoksijat Luokka:Vuonna 2002 syntyneet Luokka:Elävät henkilöt
Pippurilättäahven

Pippurilättäahven (Bembrops platyrhynchus) on lättäahveniin kuuluva kalalaji. Sitä tavataan syvistä vesistä indopasifiselta merialueelta. ==Koko ja ulkonäkö== Pippurilättäahven voi kasvaa suurimmillaan noin 25 cm pitkäksi. Ruumiinrakenteeltaan laji on pitkänomainen, pitkäkuonoinen ja päästään litistynyt. Alaleuka työntyy yläleukaa pidemmälle. Lajilla on kaksi selkäevää, joista etumainen on piikikäs ja taaimmainen pitkä. Myös rinta- ja peräevät pitkät. Väriltään pippurilättäahven on kellertävän ruskea ja ruumiissa on tummanruskeita pilkkuja, jotka voivat muodostaa juovia. Etumainen selkäevä on musta. ==Levinneisyys ja elintavat== Pippurilättäahventa tavataan eteläisestä Afrikasta Australian itäosiin ulottuvalta alueelta. Laji elää lähellä pehmeää pohjaa useimmiten 100-350 metrin syvyydessä ja syvimmillään sitä on tavattu 550 metrin syvyydestä. == Lähteet == Luokka:Jääkalamaiset
Blood on Blood

Blood On Blood on saksalaisen heavy metal -yhtye Running Wildin 29. lokakuuta 2021 julkaistu studioalbumi. == Kappaleet == # # # # # # # # # # == Kokoonpano == * Rock N’ Rolf - kitara, laulu * Peter Jordan - kitara * Ole Hempelmann - basso * Michael Wolpers - rummut == Arvostelut == * Imperiumi: 6½/10Levyarvostelu: Running Wild – Blood On Blood Viitattu 19.11.2021. * Inferno: Miekat ovat olleet paremmassakin terässä – arviossa Running Wild Viitattu 14.12.2021. * Metalliluola: 7-/10ERunning Wild – Blood On Blood (2021) Viitattu 19.11.2021. * Soundi: == Lähteet == == Aiheesta muualla == * * Luokka:Vuoden 2021 albumit Luokka:Running Wildin albumit
Lawrence Sanders

Lawrence Sanders, myös Lesley Andress, (s. 1920 Brooklyn, New York, Yhdysvallat – 1998) oli yhdysvaltalainen jännityskirjailija ja toimittaja.Sanders, Lawrence, Kirjasampo, viitattu 3.9.2021 Sanders valmistui indianalaisesta Wabash Collegesta 1940. Hän oli ensin New Yorkissa tavaratalon palveluksessa ennen kuin liittyi merijalkaväkeen 1943, jossa palveli kersanttina vuoteen 1946. Hän kirjoitti alkuun novelleja rikoslehtiin. Esikoisromaani Klo 23, New York City ilmestyi 1970 ja sai Edgar Allan Poe -palkinnon. Siinä vaiheessa hän siirtyi täysipäiväiseksi kirjailijaksi. Romaanit sisältävät seksiä, väkivaltaa ja sensaatioita. Tunnetuimpia ovat Kuolemansynti-sarjaan kuuluvat romaanit, joita hän alkoi kirjoittaa 1973. Sidney Lumetin elokuva Suuri kaappaus (The Anderson Tapes, 1971) ja Frank Sinatran tuottama ja tähdittämä trilleri Ensimmäinen kuolemansynti (The First Deadly Sin, 1980) perustuvat Sandersin romaaneihin. ==Suomennetut teokset== * Klo 23, New York City (The Anderson Tapes), suom. Sisko Pylkkänen, Helsinki: Tammi 1971 * Ensimmäinen kuolemansynti (The First Deadly Sin), suom. Hanna- Liisa Timonen, Espoo: Weilin + Göös 1987 ISBN 951-35-3745-5 * Neljäs kuolemansynti (The Fourth Deadly Sin), suom. Hanna-Liisa Timonen, Jyväskylä; Helsinki: Gummerus 1988 ISBN 951-20-3351-8 * Toinen kuolemansynti (The Second Deadly Sin), suom. Hanna-Liisa Timonen, Espoo: Weilin + Göös 1988 ISBN 951-35-3746-3 * Kolmas kuolemansynti (The Third Deadly Sin), suom. Pekka Kaartinen, Espoo: Weilin + Göös 1988 ISBN 951-35-3747-1 * Määränpää tuntematon (Caper), suom. Tarmo Haarala, Hyvinkää : Viihdeviikarit 1988 ISBN 951-611-226-9 * Etsivä Cone (The Timothy Files: The Wall Street Dick), suom. Hanna-Liisa Timonen, Jyväskylä; Helsinki: Gummerus 1989 ISBN 951-20-3438- * Seitsemäs käsky (The Eighth Commandment), suom. Hanna-Liisa Timonen, 1989 Jyväskylä; Helsinki: Gummerus ISBN 951-20-3553-7 * Molly T:n tapaus (The Passion of Molly T), suom. Pertti Koskela, Hyvinkää : Book Studio 1990 ISBN 951-611-301-X * Kuolemanrangaistus (Capital Crimes), suom. Hanna-Liisa Timonen, Jyväskylä; Helsinki: Gummerus 1990 ISBN 951-20-3567-7 * Houkutuslintu (Sullivan's Sting), suom. Hanna-Liisa Timonen, Jyväskylä; Helsinki: Gummerus 1991 ISBN 951-20-3696- * Peitejuoni (The Seventh Commandment), suom. Hanna Tarkka, 1992 Jyväskylä; Helsinki: Gummerus 1992 ISBN 951-20-3790-4 * McNallyn salaisuus (McNally's Secret), suom. Heikki Salojärvi, 1993 Jyväskylä; Helsinki: Gummerus 1992 ISBN 951-20-3888-9 * Kymmenes käsky (The Tenth Commandment), suom. Heikki Salojärvi, Jyväskylä; Helsinki: Gummerus 1994 ISBN 951-20-3889-7 * Viuhka kävi, McNally (McNally's Luck), suom. Heikki Salojärvi, Jyväskylä; Helsinki: Gummerus 1995 ISBN 951-20-4348-3 * Kuudes käsky (The Sixth Commandment), suom. Anuirmeli Sallamo, Jyväskylä; Helsinki: Gummerus 1996 ISBN 951-20-3903-6 ==Lähteet== Luokka:Yhdysvaltalaiset kirjailijat Luokka:Vuonna 1920 syntyneet Luokka:Vuonna 1998 kuolleet
Jijiga

Jijiga on Etiopian Somalin osavaltion pääkaupunki. Sen asukasluku oli vuoden 2007 väestönlaskennan mukaan 125 876\. ==Maantiede== thumb|vasen|Jijigan kaupunkikuvaa. Jijiga on Etiopian Somalin osavaltion pääkaupunki. Ympäröivä seutu on laajaa tasankoa Ogadenin alueella. Kaupungin läpi kulkee pieni kausittain virtaava Jererjoki. Lähellä sijaitsee Mardasola. Jijigan keskimääräinen vuotuinen sadanta on 563 mm. ==Historia== Nimi Jijiga on johdettu oromon kielen termistä jig-jiga, joka viittaa murentumiseen. Nimi on puolestaan viittaus alueen maaperään, joka on tehnyt esimerkiksi rakentamisesta vaikeaa. Paikalle perustettiin vartioasema vuonna 1891. Asemalta perittiin tulleja Somalimaan suunnalta saapuvista kauppatavaroista ja samalla ulotettiin Etiopian keskushallinnon valtaa alueelle. Vuonna 1900 etiopialaiset voittivat Jijigaan hyökänneet Mohammad Abdille Hassanin dervissit. 1900-luvun alkupuolella Jijigasta alkoi kehittyä oman alueensa hallinnollinen keskus. Kaupunki alkoi muodostua paikalle saapuessa somali- ja amharataustaisia kauppiaita, sekä kauppiaita Intiasta. Jijigan lentokenttä rakennettiin vuonna 1929 ja kentällä koulutettiin esimerkiksi ilmavoimien ensimmäiset lentäjät. Italialaiset valtasivat kaupungin toisen Italian–Etiopian sodan aikana 5. toukokuuta 1936. Toisen maailmansodan aikana sen valtasivat brittiläiset ja nigerialaiset joukot 17. maaliskuuta 1941. Sodan jälkeen alue oli brittiläisen sotilashallinnon alaisuudessa. Etiopialaista hallintoa alettiin palauttamaan vuodesta 1948 lähtien. Somalian nuorisoliitto vastusti Etiopian hallinnon palauttamista, mikä johti myös veriseen mellakointiin. Vuonna 1977 alkoi Ogadenin sota Somalian Siad Barren joukkojen hyökätessä Derg-hallinnon Etiopiaan. Somalian joukot valtasivat Jijigan 17. syyskuuta 1977 sen etiopialaisten puolustajien lähtiessä pakoon. Etiopia alkoi kuitenkin saada sotilasapua Neuvostoliitosta ja Kuubasta, mikä käänsi osaltaan sodan kulun. Jijiga vallattiin takaisin vastahyökkäyksessä 5. maaliskuuta 1978. Sota päättyi 9. maaliskuuta somalialaisten joukkojen vetäytyessä rajan taakse. Sodan jäljiltä kaupungin ympäristöön jäi miinakenttiä. ==Väestö== Jijigan asukasluku oli Etiopian vuoden 2007 väestönlaskennan mukaan 125 876. Vuonna 2001 vastaava lukema oli 37 100, vuonna 1987 25 320, vuonna 1971 18 111 ja vuonna 1956 4 031. Kaupungin asukkaat ovat etniseltä taustaltaan pääosin somaleja. ==Lähteet== Luokka:Etiopian kaupungit
Elina Oksanen

Elina Johanna Oksanen (o.s. Räsänen, ent. Pääkkönen; s. 19. toukokuuta 1964 Vehmersalmi) on suomalainen kasvitieteilijä, joka on työskennellyt kasvifysiologian ja bionanoteknologian professorina vuodesta 2004 lähten ensin Joensuun yliopistossa, sittemmin Itä-Suomen yliopistossa. Hän on tutkinut työurallaan urallaan tutkinut erityisesti metsäpuiden sopeutumista ilmastonmuutokseen ja erilaisiin ympäristöstresseihin. Oksanen on Suomen luontopaneelin jäsen vuosina 2020-2023, ja oli sitä edeltäneiden Suomen IPBES- paneelien (2015-2018 ja 2019-2022) jäsen. Oksanen tuli ylioppiaaksi Kuopion klassillisesta lukiosta (1983). Hän valmistui Helsingin yliopistosta filosofian kandidaatiksi (1992) ja Kuopion yliopistosta filosofian tohtoriksi (1996). Hänen väitöstutkimuksensa tarkasteli otsonin aiheuttamia vaurioita rauduskoivulle. Työ oli otsikoitu Ozone : complex risk for birch. (kesken) ==Lähteet== ==Aiheesta muualla== *Elina Oksasen Google Scholar -profiili (scholar.google.com) Luokka:Suomalaiset professorit Luokka:Suomalaiset kasvitieteilijät Luokka:Vuonna 1964 syntyneet Luokka:Elävät henkilöt Luokka:Itä-Suomen yliopiston professorit Luokka:Joensuun yliopiston professorit
Semera

Semera on Etiopian Afarin osavaltion pääkaupunki. Pääkaupunki siirrettiin varta vasten rakennettuun Semeraan Asaitasta vuonna 2007. Semeran asukasluku oli vuoden 2007 väestönlaskennan mukaan 2 625\. ==Maantiede== Semera sijaitsee Etiopian Afarin osavaltion alueella 1 (Zone 1). Läheltä virtaa Awashjoki. ==Historia== Semera on varta vasten Afarin osavaltion pääkaupungiksi rakennettu uusi kaupunki. Aikaisempi pääkaupunki oli Asaita. Pääkaupunki haluttiin kuitenkin siirtää keskeisemmälle paikalle, sekä mahdollisesti myös pois Awsan sulttaanin perinteisestä keskuksesta. Semeran perustamisesta päätettiin Afarin alueen neuvoston 20. heinäkuuta 1995 alkaneessa kokouksessa. Semerasta päätettiin tehdä pääkaupunki 26. heinäkuuta samalla, kun perustettiin Afarin osavaltio. Vuonna 1996 alkaneita kaupungin rakennustöitä hidasti vuonna 1998 alkanut Eritrean–Etiopian sota. Virallisesti pääkaupunki siirtyi Asaitasta Semeraan vuonna 2007. ==Väestö== Semeran kaupungin asukasluku oli Etiopian vuoden 2007 väestönlaskennan mukaan 2 625. ==Lähteet== Luokka:Etiopian kaupungit Luokka:Afar
Grandin piirikunta (Utah)

Grandin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 9 669 vuonna 2020. Piirikunnan hallintokeskus on Moabin kaupunki. Piirikunta perustettiin 13. maaliskuuta 1890. == Lähteet == == Aiheesta muualla == Luokka:Utahin piirikunnat
Transylvanian piirikunta

Transylvanian piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 32 986 vuonna 2020. Piirikunnan hallintokeskus on Brevardin kaupunki. Piirikunta on perustettu 1861. == Lähteet == == Aiheesta muualla == Luokka:Pohjois-Carolinan piirikunnat
Purjemeriahven

Purjemeriahven (Epinephelus maculatus) on meriahventen (Serranidae) heimoon ja meriahventen (Epinephelinae) alaheimoon kuuluva merivesissä elävä kalalaji. == Koko ja ulkonäkö == Purjemeriahven saavuttaa tavallisesti 50 senttimetrin pituuden (SL). Se on väritykseltään vaalean ruskea tai harmaa, ja siinä on tiheään sen pupillin kokoluokkaa olevia tummia, kulmikkaita täpliä. Selkäpuolella on kaksi tummempaa läikkää ja kaksi valkoista läikkää, jotka ulottuvat myös selkäeviin. Nuorilla yksilöillä on ruumiissaan lisäksi valkoisia läikkiä. Purjemeriahvenella on kylkiviivallaan 48–51 suomua. Selkäevässään lajilla on yksitoista piikkiruotoa ja 15–17 nivelruotoa. Peräevässään purjemeriahvenella on kolme piikkiruotoa ja kahdeksan nivelruotoa. Rintaevissään sillä on 17–18 ruotoa. == Levinneisyys ja elintavat == Purjemeriahvenen levinneisyys ulottuu Tyynellämerellä Riukiusaarilta ja Ogasawarasaarilta etelään Malaijien saaristoon, Mikronesiaan, Isolle valliriutalle ja Lord Howen saarelle ja sieltä itään Uuteen-Kaledoniaan, Fidžille ja Samoalle. Intian valtameressä lajia tavataan Kookossaarilla. Laji elää koralliriutoilla 2–100 metrin syvyydessä merenpinnasta. Täysikasvuisia yksilöitä tavataan eritoten riuttojen ulkonevien huippujen lähettyvillä. Purjemeriahvenen ravintoa ovat pääasiassa ravut, tursaat ja pienet kalat. Chuukin alueella Mikronesiassa lajin naaraan on havaittu saavuttavan sukukypsyyden keskimäärin noin kolmivuotiaana ja koiraan noin nelivuotiaana. Siellä laji elää keskimäärin 13-vuotiaaksi. == Lähteet == Luokka:Meriahvenet (alaheimo)
Levin

Levin on muun muassa seuraavien henkilöiden sukunimi: * Artjom Levin (s. 1986), venäläinen keskisarjan thainyrkkeilijä * Attila Levin (s. 1976), ruotsalainen raskaansarjan nyrkkeilijä * Benjamin Joseph Levin, Benny Blanco (s. 1988), yhdysvaltalainen musiikkituottaja, lauluntekijä ja DJ * Carl Levin (1934–2021), yhdysvaltalainen senaattori ja demokraattisen puolueen poliitikko * Ingeborg Levin (1953–2024), saksalainen fyysikko * Ira Levin (1929–2007), yhdysvaltalainen kirjailija sekä laulun- ja näytelmientekijä * Lloyd Levin (s. 1958), yhdysvaltalainen elokuvatuottaja * Michael Levin (s. 1943), yhdysvaltalainen filosofi * Naum Levin (1907–1978), suomalainen viulisti * Rob Levin (1955–2006), yhdysvaltalainen ohjelmoija * Sander Levin (s. 1931), yhdysvaltalainen demokraattisen puolueen poliitikko * Tony Levin (s. 1946), yhdysvaltalainen basisti. === Etunimenä === Levin on myös seuraavien henkilöiden etunimi: * Levin August von Bennigsen (1745–1826), saksalaissyntyinen Venäjän armeijan kenraali ja kreivi * Levin Schücking (1814–1883), saksalainen kirjailija * Levin Öztunalı (s. 1996), saksanturkkilainen jalkapalloilija. Luokka:Luettelot henkilöistä sukunimen mukaan
Agía Pelagía

Agía Pelagía (, ”Pyhä Pelagia”) voi viitata seuraaviin paikkoihin Kreikassa: * Agía Pelagía, kylä Kreetan saarella Malevízin kunnassa Iraklionin alueyksikössä * Agía Pelagía, kylä Kytheran saarella
Bolus

Bolus (, multapaakku) on hienojakoinen savilaji, jota esiintyy harmaa-, kelta-, puna- tai ruskeasävyisenä. Alun perin punaruskeaa tai kellertävää savea käytettiin valmistettaessa keramiikkaa kuten terra sigillataa. Sittemmin bolusta on käytetty kultauksen pohjalla ja etenkin 1500- ja 1600-luvuilla öljymaalausten värillisenä pohjustuksena. Boluspohjustus sisältää suurimmaksi osaksi bolusta ja sillä luodaan kellanpunainen, punainen tai punaruskea pohja työtä varten. Bolusta käytetään myös punaliidun valmistamiseen. Boluksen erilaisia muotoja ovat *Bolus alba (latinaa) eli valkosavi, josta englanniksi ja ruotsiksi käytetään nimitystä kaolin ja suomeksi yleisnimityksenä kaoliini. Se on valkoista veteen liukenematonta ainetta, joka sisältää pääasiassa alumiinisilikaattia. Valkosavea kuten muitakin imeytymiskykyisiä maa-aineksia (zeoliitteja) käytetään esimerkiksi ehkäisemään ripuliin sairastuneiden porsaiden kuivumista. *Bolus armene eli armenialainen bolus on punaisenruskeaa savea, jota on aiemmin käytetty lääkeaineena. Koska sitä myytiin leimalla varustettuina liuskoina, sitä nimitettiin myös sinettisaveksi (). *Bolus rubra on punertavaa rautaoksidipitoista savea, jota käytetään muun muassa väriaineena. ==Lähteet== Luokka:Maalajit Luokka:Keramiikka Luokka:Ruoansulatuskanavan lääkkeet
Ágkistro

Ágkistro (, transl. myös Ángistro, Ágistro) voi viitata seuraaviin paikkoihin Kreikassa: * Ágkistro eli Tsingéli, vuori Keski-Makedoniassa * Ágkistro, kylä Sintikín kunnassa Sérresin alueyksikössä Keski-Makedonian alueella
24K Magic

24K Magic on yhdysvaltalaisen Bruno Marsin kolmas studioalbumi, joka julkaistiin 18. marraskuuta 2016. Vuoden 2018 Grammy-gaalassa albumi voitti vuoden albumin Grammy-palkinnon, sen nimikkokappale ”24K Magic” palkittiin vuoden levytyksenä ja kappale ”That’s What I Like” nimitettiin vuoden lauluksi. == Kappaleet == # # # # # # # # # == Lähteet == Luokka:Vuoden 2016 albumit Luokka:Bruno Marsin albumit Luokka:Grammy-palkitut albumit
Anto

Anto on miehen etunimi. Se katsotaan yleensä lyhentymäksi kreikkalaisperäisestä nimestä Antimos, joka merkitsee kukoistavaa ja josta on käytössä myös latinalaistettu muoto Antimus, mutta mahdollisesti se saattaa olla myös Antonius-nimen lyhennetty muoto. Suomessa nimi Anto on Digi- ja väestötietoviraston mukaan annettu vuoden 2019 loppuun mennessä hieman yli 400 henkilölle. Antolla oli Suomessa vuosina 1929–1949 nimipäivä 27. huhtikuuta. Katolisessa pyhimyskalenterissa päivä on vuonna 302 marttyyrikuoleman kärsineen Nikomedian piispa Antimoksen muistopäivä. Aikaisemmin nimi Antimus oli esiintynyt samalla päivällä suomalaisissakin kalentereissa 1700-luvulta saakka. Ortodoksisessa kirkossa saman piispan muistopäivä on kuitenkin 3. syyskuuta. Nykyisin nimi Anto esiintyy vain ortodoksisessa kalenterissa, siinä kuitenkin kahteen kertaan: 3. syyskuuta mainitun piispan sekä 15. helmikuuta, Khios-saarella asuneen, vuonna 1960 kuolleen kreikkalaisen pyhittäjän muistoksi. == Tunnettuja Antoja == * Anto Drobnjak (s. 1968), montenegrolainen jalkapalloilija * Anto Eskola (1889–1968), Viron vapaussotaan osallistunut suomalainen kapteeni ja komppanianpäällikkö * Anto Leikola (s. 1937), suomalainen luonnontieteilijä ja tieteenhistorioitsija * Anto Raukas (1935–2021), virolainen geologi ja tiedejohtaja * Anto Södermann (1880–1916), suomalainen toimittaja ja nuorsuomalainen poliitikko * Anto Virtanen (s. 1938), suomalainen jääkiekkoilija == Lähteet == Luokka:Etunimet
Gode

Gode tai Godi on kaupunki Etiopian Somalin osavaltiossa. Sen asukasluku oli vuoden 2007 väestönlaskennan mukaan 43 234\. ==Maantiede== Gode sijaitsee Etiopian Somalin osavaltiossa Goden weredassa eli piirikunnassa muutaman kilometrin päässä Shebellejoesta. Kaupunki sijaitsee hieman etäällä joesta, jolla on tapana ajoittain tulvia ympäröivälle tasangolle. ==Historia== Nykyinen Gode sai alkunsa 1960-luvulla tehtyjen rakennushankkeiden aikana. Vuonna 1965 perustettiin Goden lentotukikohta Etiopian ilmavoimille. Tukikohdan kiitotien rakennutti ruotsalainen Skanska. Keisari Haile Selassie vihki tukikohdan käyttöön kesäkuussa 1966. Skansa sai edelleen työkseen rakennuttaa uusi Goden kaupunki moskeijan, palatsin ja Shebellejoen ylittäneen sillan kera. VUonna 1977 syttyi Somalian ja Etiopian välinen Ogadenin sota. Gode oli merkittävänä sotilastukikohtana Länsi-Somalian vapautusrintaman taistelijoiden iskujen kohde. Somalian asevoimat ylittivät Etiopian rajan heinäkuussa 1977 ja 24. heinäkuuta ne iskivät Godeen, joka muodosti yhden ensimmäisistä Etiopian puolustuksen tukikohdista. Etiopian armeijan 3. ja 4. divisioona tuhoutuivat lähes tyystin Goden taisteluissa. Laajempi sota päättyi kuitenkin Somalian tappioon ja sen joukkojen vetäytymiseen Etiopiasta vuonna 1978. Ogadenin sodan päättymisen jälkeen Godea ja sen ympäristöä koettelivat nälänhädät. Ensimmäinen alkoi vuonna 1981 ja seuraava vuonna 1991. Yhdistyneiden kansakuntien pakolaisjärjestö teki avustuslentoja alueelle Goden kautta. Nälänhätään ja kuivuuteen liittyvät ongelmat jatkuivat 2000-luvulle. ==Väestö== Goden asukasluku oli Etiopian vuoden 2007 väestönlaskennan mukaan 43 234. Suurin osa asukkaista on etniseltä taustaltaan somaleja. ==Lähteet== Luokka:Etiopian kaupungit
I Still Have Faith in You

I Still Have Faith in You on ruotsalaisen Abba-yhtyeen 2. syyskuuta 2021 singlenä julkaistu kappale. Tyylilajiltaan se on voimaballadi. Kappale on studioalbumin Voyage johtosingle kappaleen ”Don’t Shut Me Down” kanssa. Molemmat teokset ovat Abban ensimmäiset singlet vuoden 1982 jälkeen. ”I Still Have Faith in You” nostalgisoi Abbaa itseään. Sen video julkaistiin samana päivänä kappaleen kanssa. Videolla esitetään 1970-luvun valokuvista ja videotallenteista koottu kavalkadi, ja se huipentuu Abban neljästä jäsenestä luotujen avatar-hahmojen virtuaaliseen lavaesitykseen. Hahmot loi Industrial Light & Magic. Kappaleen päävokalisti on Anni-Frid Lyngstad. ”I Still Have Faith in You” levytettiin vuonna 2018 Benny Anderssonin studiossa. == Vastaanotto == Soundi-lehden Niko Peltosen mielestä kappaletta ”paisutellaan kohtuuttomuuksiin”. Hannu Linkolan arvion mukaan kappale on ”ajaton voimaballadi, jonka suuruuden takana on sekä draaman tajua että haavoittuvuutta”. Kaikki Soundin kriitikot pitivät Abban paluuta onnistuneena. The Sydney Morning Herald -lehden Michael Idato havainnoi kappaleessa etäistä sukulaisuutta Arrival-albumiin. Svenska Dagbladetin Andres Lokko kirjoitti Abban paluusta otsikolla ”Ingen hade kunnat önska sig mer av Abba” (). == Lähteet == Luokka:Vuoden 2021 kappaleet Luokka:Abban kappaleet
L. Kalevi Korhonen

Lauri Kalevi Korhonen (7. toukokuuta 1933 Lappeenranta – 9. kesäkuuta 1990) oli suomalainen lääkäri, professori ja Oulun yliopiston rehtori.Kuka kukin on 1978, s. 419. Viitattu 3.9.2021. ==Henkilöhistoria== Korhosen vanhemmat olivat rovasti Lauri Ilmari Korhonen ja opettaja Elsa Caselius ja puoliso vuodesta 1957 ylilääkäri Elsa Maria Lappalainen. Ylioppilaaksi Korhonen tuli Porvoossa 1953 ja suoritti lääketieteen lisensiaatin tutkinnon Turun yliopistossa 1961, lääketieteen ja kirurgian tohtoriksi hän väitteli 1966. Korhonen oli Turun yliopistossa anatomian assistentti 1961–1966 ja va. apulaisprofessori 1963–1964. Helsingin yliopiston patologisen anatomian assistenttina hän toimi 1966–1967 ja sitten Oulun yliopistossa anatomian apulaisprofessorina vuoteen 1974, hoitaen anatomian professuuria virkaatekevänä vuodesta 1971. Vakinaiseksi anatomian professoriksi hänet nimitettiin 1974. Hän oli myös Sheffieldin yliopiston luennoitsijana 1969–1970. Korhonen toimi Oulun yliopiston lääketieteellisen tiedekunnan dekaanina 1975–1981, yliopiston vararehtorina 1983–1987 ja rehtorina vuodesta 1987. Hän menehtyi kesäkuussa 1990 sairauskohtaukseen kesäasunnollaan.Ihmiset. Oulun yliopiston rehtori, professori... Helsingin Sanomat, 12.6.1990. (Tilaajille) Viitattu 3.9.2021. ==Julkaisuja== * Studies on the histochemical demonstration of inorganic pyrophosphatase activity, 1966 (väitöskirja) * Solubiologia, 1970, Mikko Niemi, L. Kalevi Korhonen (2. painos 1974) * Oulun yliopiston 2. tutkimuspoliittinen ohjelma, 1977 * Uusi solubiologia, 1981, Mikko Niemi, L. Kalevi Korhonen * Yliopiston tehtävät, 1987 ==Lähteet== Luokka:Suomalaiset lääkärit Luokka:Suomalaiset professorit Luokka:Oulun yliopiston professorit Luokka:Oulun yliopiston rehtorit Luokka:Vuonna 1933 syntyneet Luokka:Vuonna 1990 kuolleet
Pyhäjärvi (Kuusamo, Ruka)

Pyhäjärvi on melko syvä järvi Kuusamon Rukalla 17 kilometriä Kuusamon kuntakeskuksesta pohjoiseen. Sen pinta-ala on 2,2 neliökilometriä ja vesitilavuus 22,8 kuutiohehtometriä.Pyhäjärvi (73.053.1.001). Järviwiki. Viitattu 30.8.2021. == Maantiede == Pyhäjärven pituus lännestä itään on 3,8 kilometriä. Saaria ei ole. Järven luoteisosan muodostaa noin puolitoista kilometriä pitkä Vaaralahti. Yli 15 metriä syvä alue sijaitsee pääaltaan länsiosassa, josta se työntyy Vaaralahteen. Järven itäosa on länsiosaa matalampi. Noin 15 prosenttia Pyhäjärvestä on vähintään 20 metriä syvä. Pyhäjärven rannoilla on metsää ja peltoja. Itärannalle virtaa Soukkelojoki idästä, järven luusua on vastarannalla, josta lähtee mutkainen vesireitti länteen Kuontijärveen (284,1 metriä mpy). Kuontijärven tilavuus on alle puolet Pyhäjärvestä, mutta pinta-ala lähes kolminkertainen. Pyhäjärven vesitilavuus on 22 773 000 kuutiometriä. Pyhäjärvi (73.053.1.001) kuuluu Pyhäjärven valuma- alueeseen (73.053), joka on kolmannen jakovaiheen vesistö Koutajoen vesistössä (73). Toinen jakovaihe on Naatikkajoen valuma-alue (73.05). Pyhäjärvi on Pyhäjärven valuma-alueen laajin järvi Rukajärven jälkeen. Alueeseen kuuluu viisitoista vähintään hehtaarin laajuista vakavettä, joista kolmella ei ole virallista nimeä.Pyhäjärven valuma-alue (73.053). Järviwiki. Viitattu 30.8.2021. Kuusamossa on toinenkin Pyhäjärvi. Se sijaitsee kunnan pohjoisosassa 25 kilometriä Rukan Pyhäjärveltä pohjoiseen. == Lähteet == Luokka:Kuusamon järvet Luokka:Koutajoen vesistö
Pyhäjärvi (Kuusamo, pohjoinen)

Pyhäjärvi on melko syvä järvi Kuusamon pohjoisosassa 44 kilometriä Kuusamon kuntakeskuksesta pohjoiseen. Sen pinta-ala on 68 hehtaaria ja vesitilavuus 7,3 kuutiohehtometriä.Pyhäjärvi (73.061.1.017). Järviwiki. Viitattu 30.8.2021. == Maantiede == Pyhäjärven pituus lounaasta koilliseen on 2,3 kilometriä. Järven koillisosassa sijaitsee muutaman aarin laajuinen saari. Yli 20 metriä syviä alueita on altaan lounais-, keski- ja koillisosassa. Järven pohjoinen ranta on eteläistä matalampi ja maastoltaan loivempi. Rannoilla on harvakseltaan pientaloja. Pyhäjärven etelärannalla sijaitseva Pyhävaara kohoaa noin 280 metriä merenpinnan yläpuolelle. Pyhäjärven ympäristössä on lukuisia järviä ja lampia. Idässä on Hipajärvi, lännessä Ollilanjärvi, etelässä Ohtajärvi, Ronttijärvi ja Äystöjärvi ja kaakossa Kallunkijärvi. Pyhäjärven vesitilavuus on 7 308 000 kuutiometriä. Pyhäjärvi (73.061.1.017) kuuluu Aventojoen alueeseen (73.061), joka on kolmannen jakovaiheen vesistö Koutajoen vesistössä (73). Toinen jakovaihe on Aventojoen valuma-alue (73.06). Pyhäjärvi on Aventojoen alueen laajin järvi Ollilanjärven ja Hipajärven jälkeen. Sitä seuraavat Paska-Rävä ja Isojärvi. Alueeseen kuuluu 30 vähintään hehtaarin laajuista vakavettä, joista usealla ei ole virallista nimeä.Aventojoen alue (73.061). Järviwiki. Viitattu 30.8.2021. Kuusamossa on toinenkin Pyhäjärvi. Se sijaitsee Rukan tuntumassa 25 kilometriä Kuusamon pohjoiselta Pyhäjärveltä etelään. == Lähteet == Luokka:Kuusamon järvet Luokka:Koutajoen vesistö
Degehabur

Degehabur tai Degeh Bur on kaupunki Etiopian Somalin osavaltiossa. Sen asukasluku oli vuoden 2007 väestönlaskennan mukaan 30 027\. ==Maantiede== Degehabur sijaitsee Etiopian Somalin osavaltiossa Degehaburin alueella. Matkaa Etiopian pääkaupunki Addis Abebaan on 799 kilometriä. Alue on historiallista Ogadenia. ==Historia== Degehabur oli 1800-luvulla tärkeä kauppapaikka alueen poikki kulkeville karavaaneille. Vuosisadan loppupuolella se kuitenkin ryöstettiin useampaan otteeseen ja suuri osa sen asukkaista muutti muualle. Loppuvuodesta 1899 paikasta tuli Mohammad Abdille Hassanin johtamien dervissien tukikohta. Seuraavan vuoden maaliskuun puolella dervissit tekivät huomattavaan tappioon päättyneen hyökkäysyrityksen Jijigaan, josta selviytyneet vetäytyivät Degehaburiin. Degehabur alkoi toipua ja kasvaa aikaisemmista hävityksistään 1920-luvun aikana. Toisen Italian–Etiopian sodan alettua Degehaburiin tehtiin ilmaiskuja ja se oli yksi etiopialaisten pääpuolustusasemista Ogadenin suunnalla etelässä. Italialaiset käyttivät myös taistelukaasuja. Suomen Punainen Risti piti jonkin aikaa yllä Richard Faltinin johtamaa kenttäsairaalaa Degehaburissa. Italialaiset joukot valtasivat Degehaburin 30. huhtikuuta 1936. Brittiläiset ja nigerialaiset joukot valtasivat sen takaisin toisen maailmansodan aikana vuonna 1941. Länsi- Somalian vapautusrintama taistelijat olivat piirittäneet Degehaburin vuoden 1977 keskivaiheilla. Heinäkuussa syttyi Somalian ja Etiopian välinen Ogadenin sota. Vapautusrintaman taistelijat olivat vallanneet Degehaburin, josta somalialaiset joukot vetäytyivät maaliskuussa 1978. ==Väestö== Degehaburin asukasluku oli Etiopian vuoden 2007 väestönlaskennan mukaan 30 027. Vuonna 2001 vastaava lukema oli noin 12 000. ==Lähteet== Luokka:Etiopian kaupungit
Gunnar E. Sandgren

Gunnar E(rnst) Sandgren (1929 Ölmstad, Ruotsi – 2016 Ölmstad, RuotsiGunnar Sandgren, Store norske leksikon, viitattu 3.9.2021 ) oli ruotsalainen kirjailija ja toimittaja. Hänen romaaninsa ja televisionäytelmänsä saivat runsaasti huomiota. Hän käsitteli ihmisen suhdetta Jumalaan, uskontoon yleensä sekä maalliseen valtaan ja yhteiskuntaan. ==Suomennetut teokset== * Kirkastusvuori (Förklaringsberget, 1960), suom. Eila Pennanen, WSOY 1961 * Ruhtinas (Fursten, 1962), suom. Pirkko Lokka, WSOY 1963 ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1929 syntyneet Luokka:Vuonna 2016 kuolleet
Oma Koti

Oma Koti oli Otavan julkaisema aikakauslehti, joka ilmestyi vuosina 1932–1934. Se lanseerattiin suositun Kotiliesi-lehden kilpailijaksi. Kodinhoidon lisäksi Oma Koti käsitteli muun muassa muotia ja kirjallisuutta.Oman Kodin avustajia. Oma Koti. 1.1.1932, s. 23. Kansalliskirjaston digitaaliset aineistot Viitattu 3.9.2021. Lehdellä oli myös oma sarjakuva Kieku ja Kaiku. Lehdestä julkaistiin yhteensä 62 numeroa. Talouslaman aikaan Otava ja WSOY järjestelivät lehtiliiketoimintaansa uudelleen, ja tällöin Oma Koti sulautettiin Kotilieteen.Johtavat kuva- ja kotitalouslehtemme yhtyvät. Helsingin Sanomat. 6.6.1934, s. 4. Kansalliskirjaston digitaaliset aineistot Viitattu 3.9.2021. Oman Kodin kaikki kansikuvat maalasi taiteilija Martta Wendelin. ==Lähteet== Luokka:Ilmestymästä lakanneet suomalaiset aikakauslehdet Luokka:Suomalaiset naistenlehdet Luokka:Otava
Awubere

Awubere (myös Awbare, Aw-Barre tai Teferi Ber) on kaupunki Etiopian Somalin osavaltiossa. Sen asukasluku oli vuoden 2007 väestönlaskennan mukaan 10 813\. ==Maantiede== Awubere sijaitsee Etiopian Somalin osavaltiossa Jijigan alueella lähellä Somalimaan vastaista rajaa. Kaupungin kautta kulkee maantie Jijigasta merelle Somalimaan läpi. ==Historia== Awubere on rajakaupunki ja sen kautta on esimerkiksi salakuljetettu khatia. Yhdistyneiden kansakuntien pakolaisjärjestön pakolaisleiri Somaliasta tuleville pakolaisille avattiin vuonna 2007. ==Väestö== Awuberen asukasluku oli Etiopian vuoden 2007 väestönlaskennan mukaan 10 813\. Laajemman weredan eli piirikunnan asukasluku oli 39 750. Awuberen pakolaisleirillä oli heinäkuussa 2021 hieman yli 12 000 pakolaista. ==Lähteet== Luokka:Etiopian kaupungit
Aydın İbrahimov

Aydın Əli oğlu İbrahimov (, 17. syyskuuta 1938 Gəncə, Azerbaidžanin SNT – 2021 Baku, Azerbaidžan) oli Neuvostoliittoa edustanut vapaapainija, olympiamitalisti, maailman- ja euroopanmestari. İbrahimov voitti 57 kilogramman painoluokassa olympiapronssia Tokiossa 1964, maailmanmestaruuden Sofiassa 1963 ja Euroopan mestaruuden Karlsruhessa 1966. Hän kuoli pandemiana riehuneeseen COVID-19-tautiin 82-vuotiaana vuonna 2021https://apa.az/en/xeber/social-news/well-known-sportsman-aydin-ibrahimov- died-of-coronavirus-357054.Olympediaiat.uni-leipzig.de == Lähteet == * * Ibragimov, Aidyn (URS) iat.uni-leipzig.de === Viitteet === == Aiheesta muualla == * Luokka:Neuvostoliittolaiset vapaapainijat Luokka:Neuvostoliittolaiset olympiamitalistit Luokka:Vuonna 1938 syntyneet Luokka:Vuonna 2021 kuolleet